Diari Oficial de la Generalitat Valenciana


Sumari del DOGV 4356, del 14-10-2002 (2002/11773)

RESOLUCIÓ de 19 de setembre de 2002, del Servici Territorial d'Indústria i Energia de València, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions Ramal l'Olleria-Montaverner.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/11464


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 19 de setembre de 2002, del Servici Territorial d'Indústria i Energia de València, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions Ramal l'Olleria-Montaverner. [2002/X11021]
  
Mitjançant Resolució d'este Servici Territorial d'Indústria i Energia, de 12 de setembre de 2002, s'ha autoritzat l'execució de les instal·lacions corresponents al projecte Ramal l'Olleria-Montaverner, als termes municipals d'Alfarrasí, l'Olleria i Montaverner. Declarada la utilitat pública i la urgent ocupació de conformitat amb el que es disposa en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient d'expropiació.
  
En virtut d'això, este Servici Territorial, tot complint el que s'ha disposat en l'article 52 de la Llei d'Expropiació Forçosa, de 16 de desembre de 1954, ha resolt convocar els titulars de béns i drets afectats perquè compareguen els ajuntaments on radiquen les finques afectades, com a punt de reunió per a, de conformitat amb el procediment que establix l'indicat article 52, portar a cap l'alçament de les actes prèvies a l'ocupació i, si fóra procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Hi podran anar acompanyats, a càrrec seu, dels seus perits i un notari, si ho consideren oportú.
  
L'alçament d'actes tindrà lloc els següents dies i llocs:
  
- Ajuntament d'Alfarrasí: dies 22 i 23 d'octubre de 2002, a partir de les 9 hores.
  
- Ajuntament de l'Olleria: dia 23 d'octubre de 2002, a partir de les 12 hores.
  
- Ajuntament de Montaverner: dia 23 d'octubre de 2002, a partir de les 16 hores.
  
L'orde d'alçament d'actes es comunicarà a cada interessat mitjançant la corresponent cèdula de citació, i la relació de titulars convocats s'inclourà al tauler d'edictes dels ajuntaments assenyalats.
  
S'informa que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat que es descriuen en l'annex, o a aquells als quals, tot i haver-se intentat la notificació, no se'ls hi haguera pogut efectuar.
  
En l'expedient d'expropiació, Gas Natural SDG, SA, assumirà la condició de beneficiària.
  
València, 19 de setembre de 2002.- El director territorial: Alejandro Marín Arcas.